《前在海上见会稽徐僧佣所作《九老》诗，意警词练，因仿为之，并限其韵 其三 老吏》
清代·殷葆诚

循良随处口碑腾，上考频书荐剡登。手笔迥殊三字掾，头衔旧剡一条冰。

片言折岳推吾党，执法如山奏尔能。治行不同严酷吏，得情原未失哀矜。

作者简介：字亦平，郡优廪生。为人喜交游，饶肝胆。洞烛时艰，知举业不足以救国，乃专致力于经世之学，尤熟谙舆地。缪艺风先生创办江宁高等学堂，邀君共事，极得襄赞之力。积资保训导，会鼎革事遂寝，晚年就养青岛，怡情山水之外，兼以音律自娱。偶得消渴疾，遂以不起，年七十一。同治元年生。